Me mõtleme metafoorides, kuigi me seda sageli ei tea. Suur hulk meie kõige tavalisemaid mõtteid kasutab laiaulatuslikult, ent alateadlikult, metafooriliste kontseptsioonide süsteemi, st kontseptsioone mõtlemise mingist konkreetsest dimensioonist, mida kasutatakse mõistmaks teist, täiesti erinevat valdkonda. Sageli sellised kontseptsioonid peegelduvad igapäevases keeles, ent nende kõige dramaatilisem mõju ilmneb argumentatsioonis. Kuna suur osa meie  sotsiaalsest ja poliitilisest argumentatsioonist kasutab sellist metafooriliste kontseptsioonide süsteemi, on kõige igapäevasema poliitika mõistmiseks vaja näha selle metafoorilist alust. Ent kui ei teata, et see süsteem eksisteerib, siis on võimalik sellest mööda vaadata ja arusaamatuses põrnitseda süsteemi tagajärgi.